b'\n_START_ARTICLE_\nJohannes Joner\n_START_SECTION_\nBiografi\n_START_PARAGRAPH_\nJohannes Joner er utdannet ved Statens Teaterh\xc3\xb8gskole 1978\xe2\x80\x931981, og har v\xc3\xa6rt ansatt som skuespiller ved Oslo Nye Teater siden 1988. Tidligere har han arbeidet ved blant annet Nationaltheatret, Torshovteatret, Nordland Teater, Rogaland Teater og TV-teatret, og har spilt en lang rekke film- og fjernsynsroller. Joner var regiss\xc3\xb8r for forestillingen Popul\xc3\xa6rmusikk fra Vittula ved Christiania Theater, og hadde b\xc3\xa5de manus og regi for filmen Respekt i samarbeid med Nordisk Film._NEWLINE_Joner er far til skuespilleren Knut Joner, skuespiller Selma Joner og danser Milla Joner, fetter av musiker og komponist Sverre Indris Joner, og onkel til skuespiller Kristoffer Joner og danser Alexandra Joner. Han er svigers\xc3\xb8nn av skuespillerne Rolf og Berit S\xc3\xb8der. Johannes Joners faster var gift med skuespiller Rolf Sand.'